OzLabs/hebrew-wiki-articles huggingface dataset:
חצי שקל חדש

מטבע חצי שקל מכיוונים שונים

מטבע חצי שקל הוא אחד מסדרת המטבעות של השקל החדש. בצד הנושא של המטבע מוטבע נבל הלקוח מהחותם העברי הקדום למעדנה בת המלך, חותם המתוארך לתקופת בית ראשון.

המטבע שוקל 6.5 גרם, קוטרו 26 מ"מ והוא עשוי סגסוגת שתרכובתה 92% נחושת, 6% אלומיניום ו-2% ניקל.

מבין מחזור המטבעות הנמצאים בשימוש, מטבע חצי שקל מהווה רק 7% מכלל המחזור, פחות מהשימוש במטבעות אחרים בסדרה, כ-10 אגורות ואחרים.

== שם ==
המטבע כונה "חצי שקל" ולא "50 אגורות". הוא בין המטבעות היחידים בעולם עליהם מוטבע שבר רציונלי. זאת בשם העובדה שאת המטבע העברי הקדום, "שקל", ויחידותיו נהגו לקרוא, באופן זה, לדוגמה "מחצית השקל".

==עיצוב ומשמעותו==
מטבע חצי שקל חדש, הונפק בספטמבר 1985
צידו השני של מטבע חצי שקל חדש, ובו תיאור כנור דוד, הלקוח מהחותם העברי הקדום [[למעדנה בת המלך.]]

עיצוב צד הנושא של המטבע נעשה כבר בשנת 1984 בידי נתן קרפ, ושימש כצד הנושא של המטבע 500 שקלים (ישנים) [http://www.bankisrael.gov.il/catal/heb/bill_all.htm?series_num=24&series_name=סדרת%20האגורות%20החדשות%20והשקל&pg_name=c034&pg_kot=100%20שקלים]. את צד הערך עיצב גבי נוימן.
עם החלפת השקל בשקל החדש, בסוף שנת 1985, הועתק העיצוב למטבע של חצי שקל חדש, שהיה שווה בערכו ל-500 שקלים ישנים. במקביל אומץ העיצוב כסמלו של בנק ישראל.

בשנת 2016 פורסמה כתבת תחקיר ובה טענה כי החותם הקדום למעדנה בת המלך הוא זיוף ארכאולוגי, ודמות הכינור שהייתה חקוקה עליו לא הייתה קיימת במציאות ולא שימשה לנגינה.

==קישורים חיצוניים==

==הערות שוליים==

קטגוריה:ישראל: מטבעות
קטגוריה:שקל חדש
גביע העולם בשחמט 2009

גביע העולם בשחמט 2009 הוא הטורניר החמישי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 20 בנובמבר ל-14 בדצמבר 2009 בעיר חנטי-מנסיסק, רוסיה.

בוריס גלפנד ניצח בגמר את רוסלן פונומריוב. כתוצאה מכך, הוא העפיל לתחרות המועמדים לדו-קרב נגד וישוואנתן אנאנד על תואר אלופי העולם בשחמט.

== משתתפים ==
128 המשתתפים נבחרו במספר אופנים:
* משתתפי חצי הגמר של גביע העולם בשחמט 2007: גטה קמסקי, אלכסיי שירוב וסרגיי קריאקין
* אלופת העולם בשחמט לנשים 
* אלופי העולם לנוער 2007 ו-2008 - זבן אנדריאסיאן (ארמניה)
* 20 השחמטאים עם ממוצע מד הכושר הגבוה ביותר בין יולי 2008 ינואר 2009
* 46 השחמטאים מאליפות אירופה 
* 19 שחמטאים מאליפות אמריקה (הצפונית והדרומית)
* 19 שחמטאים מאליפות אסיה ואוקיאניה
* 6 שחמטאים מאליפות אפריקה
* 6 שחמטאים שבחר נשיא פיד"ה 
* 4 שחמטאים שבחרה הוועדה המארגנת של התחרות

לווסלין טופאלוב, לבון ארוניאן ווישוואנתן אנאנד כבר הייתה זכות להשתתף בתחרות המועמדים, ולכן הם לא השתתפו בתחרות.

מגנוס קרלסן וולדימיר קרמניק לא השתתפו כי כבר הבטיחו להשתתף בתחרות אחרת.

==מבנה התחרות==
בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
* ארבעה משחקי שח מהיר. 25 דקות עם תוספת של 10 שניות למסע.
* עד עשר משחקי בליץ. 5 דקות עם תוספת של שלוש שניות למסע.
* משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.

== פרסים ==
{| class="wikitable centre" style="margin-bottom: 10px;"
|-
!סיבוב
! זכייה 
|-
|ראשון 
| align="right" |6,000 $
|-
|שני
| align="right" |10,000 $ 
|-
|שלישי 
| align="right" |16,000 $
|-
|רביעי
| align="right" |25,000 $ 
|-
|חמישי
| align="right" |35,000 $ 
|-
|שישי
| align="right" |50,000 $ 
|-
|סגן
| align="right" |80,000 $ 
|-
|מקום 1
| align="right" |120,000 $ 
|-
| סך הכול
| align="right" |1,600,000 $
|}

==משתתפי התחרות - המדורגים ראשונים לפי מד כושר==
# בוריס גלפנד, 2758 - ניצח בתחרות
# ווגאר קשימוב, 2758 - הודח ברבע הגמר
# פטר סבידלר, 2754 - הודח ברבע הגמר
# אלכסנדר מורוזביץ', 2750 - הודח בסיבוב השני
# טיימור רג'אבוב, 2748 - הודח בסיבוב השני
# וסילי איוונצ'וק, 2739 - הודח בסיבוב השני
# רוסלן פונומריוב, 2739 - הפסיד במשחק הגמר
# אלכסנדר גרישצ'וק, 2736 - הודח בסיבוב הרביעי
# דמיטרי יאקובנקו, 2736 - הודח ברבע הגמר
# ואן יוה, 2734 - הודח בסיבוב השלישי

==שלבי הגמר==

==ישראלים בגביע==
* בוריס גלפנד, 2758 - ניצח בתחרות
* אמיל סוטובסקי, 2666, דורג במקום ה-36 - הודח בסיבוב הראשון
* איליה סמירין, 2662, דורג במקום ה-43 - הודח בסיבוב השני

==קישורים חיצוניים==
* 
* [http://www.chessgames.com/perl/chess.pl?tid=70165 משחקי התחרות], באתר צ'סגיימס 
* [http://www.fide.com/images/stories/news2009/world/world_cup_2009/worldcup2009regulations.pdf תקנון התחרות]
* [http://www.fide.com/component/content/article/1-fide-news/4037-list-of-qualifiers-for-world-cup רשימת העפלות לתחרות]

קטגוריה:חנטי-מנסיסק: תחרויות שחמט
2009
קטגוריה:תחרויות שחמט ב-2009
Merry Christmas II You

Merry Christmas II You (בעברית: חג מולד שמח לך) הוא אלבום חג המולד השני ואלבום האולפן השלוש עשרה של הזמרת-יוצרת האמריקאית מריה קארי.<ref name=":0"></ref> האלבום יצא לאור ב-2 בנובמבר 2010, על ידי חברת התקליטים איילנד רקורדס.<ref name=":0" />

עם יציאתו, נכנס האלבום אל המקום הראשון במצעד אלבומי החג.

== רקע והפקה ==
הקלטות האלבום החלו באפריל כשקארי הייתה בהיריון. היא הייתה שותפה להפקת שירי האלבום ועבדה עם מפיקים אחרים ביניהם בריאן מייקל קוקס, ג'רמיין דופרי, רנדי ג'קסון וכולי. באלבום מתארחת אמה של קארי; פטרישה בשיר "O Come, All Ye Faithful" / "Hallelujah Chorus".

האלבום מורכב משירים מקוריים לצד גרסאות כיסוי לשירי חג מולד ידועים. מבחינה מוזיקלית האלבום משלב מוזיקת R&B, מוזיקת נשמה והאוס.

== ביקורת והצלחה ==
האלבום קיבל ביקורות מעורבות ממבקרי המוזיקה שהחמיאו על התחושה המרגיעה שמעביר האלבום לצד תוססות ועכשוויות אך מצד שני חלק מהמבקרים הרגישו שהוא צפוי ושיש בו הפקת יתר. האלבום הגיע למקום הרביעי במצעד האלבומים האמריקאי ולמקום הראשון במצעד אלבומי ה-R&B וההיפ-הופ ובמצעד אלבומי חגים. מאוחר יותר האלבום הגיע למעמד זהב במדינה עם מכירות של 500 אלף עותקים.

עם זאת בשאר העולם האלבום לא זכה להצלחה כאשר לא הצליח להיכנס ל-20 העליונים של אף מדינה אחרת מלבד קוריאה הדרומית שם הגיע למקום ה-3 במצעד סוף השנה.

== סינגלים ==
מתוך האלבום יצאו 4 סינגלים: "", שיר מקורי אשר יצא ב-1 באוקטובר 2010 והגיע למקום הראשון במצעד שירי המבוגרים האמריקאי בשבוע השני שלו ובכך שבר שיא כשאר עשה את הקפיצה הגדולה ביותר למקום הראשון במצעד ובנוסף גם השיר עם העלייה המהירה ביותר למקום הראשון בהיסטוריית המצעד.

הסינגל השני היה "" אשר יצא ב-14 בדצמבר של אותה השנה הוא גם שיר מקורי מתוך האלבום, "When Christmas Comes" הסינגל השלישי מהאלבום אשר היה שיר מקורי נוסף שיצא בחג המולד שבשנה שלאחר מכן והוא דואט עם הזמר ג'ון לג'נד. מתוך האלבום יצא גם הסינגל השיווקי "Christmas Time Is in the Air Again"; שיר מקורי נוסף שיצא בחג המולד של 2012.

== קידום ==
על מנת לקדם את האלבום הופיע בתוכנית האירוח של אלן דג'נרס ובתוכנית "Lopez Tonight" ואף בתוכנית ספיישל מיוחדת בשם "Mariah Carey: Merry Christmas to You".

== רשימת רצועות ==

== קישורים חיצוניים ==

==הערות שוליים==

קטגוריה:אלבומי חג המולד מ-2010
קטגוריה:אלבומי מריה קארי
קטגוריה:אלבומים באנגלית
קטגוריה:אלבומי המשך
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי וולטר אפאנאסייף
קטגוריה:אלבומי חברת דאף ג'אם
מיכאיל קוליאדה

מיכאיל סרגייביץ' קוליאדה (ברוסית: Михаил Сергеевич Коляда; נולד ב-18 בפברואר 1995) הוא מחליק על הקרח רוסי. סגן אלוף אולימפי (פיונגצ'אנג 2018) בתחרות קבוצתית, זוכה מדליית ארד באליפות עולם (מילנו 2018), סגן אלוף אירופה (אוסטרבה 2017 ומוסקבה 2018) ו-3 פעמים אלוף רוסיה (2017, 2018 ו-2021).ממוזער
== חייו האישיים ==
מיכאיל קוליאדה נולד ב-18 בפברואר 1995 בסנקט פטרבורג, רוסיה.<ref></ref> יש לו 3 אחים קטנים.<ref></ref> הוא בוגר אוניברסיטת לסגאפט הלאומית לחינוך גופני, ספורט ובריאות.

ב-20 במאי 2019 הודיע קוליאדה על אירוסיו למחליקה דריה בקלמישבע, וביולי 2019 השניים נישאו.<ref></ref>

==הישגים==
{| class="wikitable" style="text-align: center; margin-bottom: 10px;"
! align="center" colspan="8" style="background-color: #ffdead; " | בינלאומיים
|-
! טורניר
! 2011/12
! 2012/13
! 2013/14
! 2014/15
! 2015/16
! 2016/17
! 2017/18
|-
| align="right" | משחקי החורף (אישי)
|
|
|
|
|
|
| 8
|-
| align="right" | משחקי החורף (קבוצתי)
|
|
|
|
|
|
| bgcolor="silver" | 2
|-
| align="right" | אליפות עולם
|
|
|
|
| 4
| 8
| bgcolor="cc9966" | 3
|-
| align="right" | אליפות אירופה
| 5
|
|
|
|
| bgcolor="cc9966" | 3
| bgcolor="cc9966" | 3
|-
| align="right" | גמר גראן פרי
|
|
|
|
|
|
| bgcolor="cc9966" | 3
|-
| align="right" |גראן פרי גביע סין
|
|
|
|
|
|
| bgcolor="gold" | 1
|-
| align="right" | גביע NHK
|
|
|
|
|
|
| 5
|-
| align="right" | גביע רוסטלקום
|
|
|
|
| 5
| 4
| bgcolor="cc9966" | 3
|-
| align="right" | גביע פינלנדיה
|
|
|
|
|
| 4
| 4
|-
| align="right" | טורניר Ice Challenge
|
|
|
|
|
|
| bgcolor="cc9966" | 3
|-
| align="right" | טורניר נפלה
|
|
|
|
|
| bgcolor="silver" | 2
| bgcolor="gold" | 1
|-
| align="right" | טורניר דרקון
|
|
|
|
|
|
| bgcolor="gold" | 1
|-
| align="right" | טורניר גרדנה
|
|
|
|
|
| bgcolor="cc9966" | 3
| bgcolor="gold" | 1
|-
| align="right" | טורניר סייבט ממוריאל
|
|
|
|
|
|
| bgcolor="gold" | 1
|-
| align="right" | גביע וולוו הפתוחה
|
|
|
|
|
|
| bgcolor="silver" | 2
|-
! align="center" colspan="8" style="background-color: #ffdead; " | בינלאומיים: נוער
|-
| align="right" | אליפות עולם לנוער
| 6
|
|
|
|
|
|
|-
| align="right" | גראן פרי לנוער אוסטרליה
| 4
|
|
|
|
|
|
|-
| align="right" | גראן פרי לנוער אסטוניה
| bgcolor="silver" | 2
|
|
|
|
|
|
|-
| align="right" | גראן פרי לנוער צרפת
| 6
|
|
|
|
|
|
|-
| align="right" | גראן פרי לנוער סלובקיה
| bgcolor="cc9966" | 3
|
|
|
|
|
|
|-
! align="center" colspan="8" style="background-color: #ffdead; " | לאומיים
|-
| align="right" | אליפות רוסיה
|
|
| 7
|
| bgcolor="silver" | 2
| bgcolor="gold" | 1
| bgcolor="gold" | 1
|-
| align="right" | אליפות רוסיה לנוער
| 6
| bgcolor="gold" | 1
| 5
|
|
|
|
|-
! align="center" colspan="8" style="background-color: #ffdead; " |אירועי נבחרות
|-
| align="right" | טורניר נבחרות עולמי
|
|
|
|
|
|
| bgcolor="silver" | 2 (נבחרות) <br />
4 (אישי)
|-
| align="right" | גביעאתגר הנבחרות
|
|
|
|
|
|
| bgcolor="silver" | 2 (נבחרות) <br />
4 (אישי)
|-
|}

==קישורים חיצוניים==

==הערות שוליים==

קטגוריה:מחליקים אמנותיים על קרח רוסים
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:רוסים שנולדו ב-1995
קטפלקסיה

קטפלקסיה היא הופעה פתאומית וחולפת של חולשת שרירים המלווה בהכרה מלאה, אשר בדרך כלל נגרמת מרגשות כמו צחוק, בכי, או פחד. קטפלקסיה משפיעה על כ-70% מהסובלים מנרקולפסיה, והיא נגרמת על ידי מחלה אוטואימונית של תאי העצב המייצרים את הנוירופפטיד היפוקרטין/אורקסין המסדיר עוררות וערנות. קטפלקסיה ללא נרקולפסיה היא תופעה נדירה והגורם לה אינו ידוע.

מקור השם "קטפלקסיה" הוא מהמונח היווני κατά (קאטה, כלומר "למטה"), וπλῆξις (פלקזיס, כלומר "שבץ").

== סימנים וסימפטומים ==
קטפלקסיה באה לידי ביטוי על ידי חולשה בשרירים אשר יכולה להתבטא כהרפיה סמויה של שרירי הפנים ועד שיתוק מוחלט ואף נפילה ממצב עמידה. ההתקפים קצרים, ורובם נמשכים בין מספר שניות עד מספר דקות, ובדרך כלל מלווים בצניחת הלסת, חולשה בצוואר, או קריסה של הברכיים. גם בהתקפים קשים, אנשים מסוגלים בדרך כלל למנוע פגיעה כי הם לומדים לשים לב להרגשה של התקף קפלקטי מתקרב, והנפילה היא בדרך כלל איטית והדרגתית. הדיבור עשוי להיות לא-ברור והראייה עלולה להיות לקויה (ראייה כפולה, חוסר יכולת להתמקד), אך השמיעה והמודעות נשארים כרגיל. 

התקפי קטפלקסיה קורים מעצמם ובדרך כלל נפתרים ללא צורך בהתערבות רפואית. אם האדם שוכב בנוחות, הוא עשוי להפוך לישנוני, להזות או להירדם. בזמן שקטפלקסיה מחמירה עם עייפות, היא שונה משאר הפרעות הנרקולפסיה, והיא בדרך כלל, אך לא תמיד, מופעלת על ידי תגובות רגשיות חדות או מאמץ גופני פתאומי, במיוחד אם האדם נתפס לא מוכן. ההתקפים עשויים להופיע לעיתים באופן ספונטני, וללא טריגר רגשי ברור.

==קישורים חיצוניים==
* 

==הערות שוליים==

קטגוריה:הפרעות ארעיות והתקפי פתע
קטגוריה:הפרעות שינה
קילוגרם-כוח

ק"ג-כוח היא יחידת מידה למדידת כוח ומוגדרת כך: 1 ק"ג-כוח הוא הכוח שמפעילה מסה של 1 ק"ג על כדור הארץ. מאחר ש-<math>g \approx 9.8 \ \mathrm{m}/\mathrm{s}^2</math> נובע ש-1 ק"ג כוח שווה בקירוב ל-9.8 ניוטון. 

באופן דומה, טון-כוח הוא הכוח שמפעילה מסה של 1 טון מטרי, כלומר: 1,000 ק"ג. יחידה זו שימושית יותר להמיר לקילוניוטון. 1 טון-כוח שווה לבערך 9,800 ניוטון, או ל-9.8 קילוניוטון. קילוניוטון אחד שווה ל-0.102 טון-כוח ו-10 קילוניוטון שווה ל-1.02 טון-כוח. 

יחידות אלו שימושיות יותר בהנדסה מאשר בפיזיקה.

באופן דומה, קילוגרם-כוח-מטר משמש למדידת מומנט, ונפוץ בשם המקוצר קג"מ. יחידה זו שימושית מאוד בתעשיית הרכב.

קטגוריה:יחידות מידה: כוח
מוחקיק כאבולי

האייתוללה העליון קורבּאן-עלי מוחקיק כאבּולי (בפרסית: حضرت آية الله العظمى قربانعلی محقق كابلى; 1 ביוני 1928 - 11 ביוני 2019) היה המרג'ע תקליד של המוסלמים השיעים מזרם האית'נא עשריה שבאפגניסטן.

== ביוגרפיה ==
נולד בכפר טורקמן שבמחוז פרואן שבאפגניסטן, מצפון מערב לקאבול. מוצאו האתני הוא מהעם דובר הפרסית הזארה.

בהיותו בן שבע החל את לימודיו בתחום הדת, בכך שהחל ללמוד את הקוראן וספרי דת בפרסית.

במהלך שנות לימודיו התעמק בתאולוגיה, לוגיקה, הלכה, ספרות, ובעוד ענפים של מדעי האסלאם והשריעה.

כדי להעמיק את השכלתו עבר לקאבול, אך הבין שדלות המשאבים והמצב הפוליטי אינם מהווים סביבת לימודים טובה.

מאפגניסטן עבר לאיראן, ומשם המשיך לנג'ף שבעיראק.

=== חזרה לאפגניסטן ===
בשנת 1973, לאחר השלמת לימודיו, שב מוחקיק כאבולי כאייתולה עליון של אפגניסטן, שם הוא התקבל בברכה על ידי אלפים שהמתינו לו עם הגעתו.

נפטר ב-11 ביוני 2019.

=== מורשתו ===
במהלך חייו, הקים האייתולה העליון מוחקיק כאבולי מוסדות רבים להשכלה ולחינוך, ותרם רבות לחיזוק האסלאם ולפיתוח המודעות התרבותית באפגניסטן.

==קישורים חיצוניים==

[http://www.mohaqeq.org/fa/ האתר של מוחקק כאבולי] (בפרסית)

== הערות שוליים ==

קטגוריה:אנשי דת מוסלמים שיעים
קטגוריה:ילידי 1928
קטגוריה:נפטרים ב-2019
מגדל הטלוויזיה של יקטרינבורג

מגדל הטלוויזיה של יקטרינבורג היה מגדל תקשורת שבנייתו לא הושלמה ביקטרינבורג, רוסיה. בנייתו החלה בשנת 1983 והושהתה עם התפרקות ברית המועצות. גובהו הגיע לכ-220 מטרים עם הפסקת בנייתו אך לפי תוכניותיו אמור היה להתנשא לגובה של כ-400 מטרים
.
עד שנת 2000 היווה כאבן שואבת לפעילות לא חוקית של טיפוס עירוני וקפיצת בסיס. רק לאחר מספר תאונות הוא נאטם על ידי הרשויות.

במסגרת תוכנית ייפוי ערים, שבוצעה בעת ההכנות למונדיאל 2018, נהרס הבניין בפיצוץ מבוקר ב-24 במרץ 2018.

==קישורים חיצוניים==

<div class="mw-content-ltr">
* [https://io9.gizmodo.com/behold-the-tallest-abandoned-building-in-the-world-550650039 Behold the tallest abandoned building in the world]
* [https://web.archive.org/web/20071001090316/http://usa.ural.ru/v2/pics/panorama/yekat2003/o_tv.htm https://web.archive.org/web/20071001090316/http://usa.ural.ru/v2/pics/panorama/yekat2003/o_tv.htm]
* [https://structurae.net/structures/yekaterinburg-television-tower Yekaterinburg Television Tower at Structurae]
</div>

==הערות שוליים==

קטגוריה:יקטרינבורג: מבנים
קטגוריה:מגדלי תקשורת
קטגוריה:רוסיה: מגדלים
קטגוריה:מבנים שנהרסו
בצלאל מכליס

בצלאל (בוצי) מכליס (נולד ב־1963) הוא נשיא ומנכ"ל אלביט מערכות משנת 2013.

==ביוגרפיה==
בצלאל מכליס נולד ברמת גן ב־1963. שירת בצה"ל כקצין בחיל התותחנים, ובמהלך שירות המילואים הועלה לדרגת אלוף-משנה. בין השאר פיקד על עוצבת התבור.

למד הנדסת מכונות, ומדעי המחשב בטכניון ותואר שני במנהל עסקים באוניברסיטת ת"א. השתתף ב-Advanced Management Program ב-Harvard Business School.

לאחר לימודי תואר שני, ב־1991, הצטרף לאלביט מערכות וכיהן בה בתפקידי ניהול בחטיבת התקשוב והיבשה של החברה. מאז 2004 כיהן כמנכ"ל חטיבת היבשה והתקשוב וכסגן נשיא מטה החברה.

ב־2013 החליף את יוסי אקרמן כנשיא ומנכ"ל אלביט והוביל במהלך השנים שינויים מבניים שהגדילו את מחזור המכירות של החברה השנתי למעל 5 מיליארד דולר ואת צבר ההזמנות של כ-15 מיליארד דולר ב־2022. במהלך כהונתו עברה אלביט מערכות שינויים מבניים מהותיים. בשנת 2015 רוכזה פעילות הסייבר, של החברה במסגרת חברת הבת "סייברביט", אליה צורפה בהמשך חטיבת הסייבר של נייס מערכות שרכשה אלביט מערכות תמורת 120 מיליון דולר.

בשנת 2018 הוביל מכליס את רכישת תעש מערכות (לשעבר התעשייה הצבאית) תמורת 1.8 מיליארד ש"ח. בשנת 2019 הוביל את רכישת חטיבת ראיית הלילה של חברת "האריס" האמריקאית תמורת 350 מיליון דולר. בשנת 2020 הוביל את רכישת ספרטון האמריקאית, העוסקת בלוחמה בצוללות, תמורת 380 מיליון דולר, וכן את רכישת חברת רוקאר המפתחת מערכות ניווט והנחיה לדיוק רקטות ופצצות, פועלת מהר חוצבים בירושלים, ומעסיקה 122 עובדים.

בין השינויים המרכזיים בתקופת כהונתו בחברה היו הפיצול של חטיבת היבשה והתקשו״ב ב־2018, והרחבת הפעילות הבינלאומית בבריטניה, גרמניה ואוסטרליה. בעקבות הסכמי אברהם, מוסדו קשרי החברה גם עם איחוד נסיכויות ערב.

מכליס משמש גם כדירקטור בחברות בנות של "אלביט מערכות": אל-אופ, אלביט מערכות יבשה, אלישרא ותעש מערכות.

==קישורים חיצוניים==

* 

==הערות שוליים==

קטגוריה:מפקדי עוצבת התבור
קטגוריה:מנכ"לי אלביט מערכות
קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1963
בנג'מין אינגרוסו

בנג'מין אינגרוסו (, נולד ב-14 בספטמבר 1997) הוא זמר, שחקן ויוצר שוודי. הוא בן דודו של הדי ג'יי סבסטיאן אינגרוסו.

== קריירה ==
הוריו הם הזמרים השוודים המפורסמים אמיליו אינגרוסו ופרנילה וולגרן (שהתחרתה גם היא מספר פעמים על הזכות לייצג את שוודיה באירוויזיון). כילד, הופיע במספר מחזות זמר, ואף זכה בשנת 2006 עם השיר "Hej Sofia" בתוכנית "פסטיבל שירי הילדים" (ילדי מלודיפסטיבלן במקור).

בנימין השתתף במספר מחזות זמר ומחזות, כמו "נילס קרלסון". ב-2006 זכה בפסטיבל שירי הילדים עם השיר "Hej Sofia" ונבחר לייצג את שוודיה בתחרות השירים של מחוז סקנידנביה.

ב-2014, הודיע כי הוא עובר מתחום המחזמר לטובת התעסקות בכתיבת שירים ובשירה. באוקטובר 2016 הוציא את הסינגל הראשון שלו בשם "Fall in Love". באותה שנה חתם על חוזה עם חברת ההקלטות "TEN".

ב-2017 השתתף בפסטיבל השירים השוודי עם שיר שהוא כתב ויצר והצליח להגיע לגמר, אך בסופו הגיע למקום החמישי. ב-2018 השתתף בשנית בתוכנית עם השיר "Dance You Off" והגיע למקום הראשון. הוא נבחר לייצג את שוודיה בחצי השני באירוויזיון 2018 שבליסבון עם השיר "Dance You Off". הסינגל עצמו קיבל בשוודיה מעמד של תקליט פלטינה. ב-10 במאי 2018 הופיע אינגרוסו בחצי הגמר השני של האירוויזיון. שירה של שוודיה היה מספר 15 בסדר ההופעות. בתום הערב הוכרזה שוודיה כעולה החמישית מבין עשר המדינות שעלו לשלב הגמר שהתקיים ב־12 במאי 2018. בגמר האירוויזיון הגיע אינגרוסו למקום השביעי עם 274 נקודות, לאחר שצוותי השיפוט העניקו לו את המקום השני עם 253 נקודות, והצבעות הצופים העניקו לו את המקום ה-24, עם 21 נקודות בלבד.

== דיסקוגרפיה ==
סינגלים
* "Dance You Off"
* "Crystal clear"
* "Good lovin"
* "Behave"
* "i wouldn't know"

==קישורים חיצוניים==

* 

קטגוריה:משתתפי אירוויזיון 2018
קטגוריה:משתתפי מלודיפסטיבלן 2017
קטגוריה:משתתפי מלודיפסטיבלן 2018
קטגוריה:נציגי שוודיה באירוויזיון
קטגוריה:שוודים שנולדו ב-1997
What It Feels Like for a Girl

"What It Feels Like for a Girl" (בעברית: "אֵיךְ זֶה מַרְגִּישׁ עֲבוּר אִשָּׁה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השמיני שלה, (2000). הוא יצא לאור ב-16 באפריל 2001, בהוצאת חברות התקליטים האחים וורנר ומאבריק רקורדס, כסינגל השלישי והאחרון מתוך האלבום.<ref name=":0"></ref>

שתי גרסאות נוספות פורסמו: הראשונה היא רמיקס בסגנון דאנס והשנייה היא גרסת בשפה הספרדית בשם "Lo Que Siente La Mujer".<ref name=":0" />

== רקע וכתיבה ==
השיר נכתב על ידי מדונה, ביחד עם גאי סיגסוורת' ודייוויד טורן והופק על ידי אותם השניים הראשונים, ביחד עם מארק "ספייק" סטנט. מבחינה מוזיקלית, "What It Feels Like for a Girl" הוא שיר המכיל את סגנון האלקטרופופ בשילוב סינת'-פופ, בס וצלילים עמומים. גרסת הרמיקס שלו כוללת קטעי טראנס.<ref name=":0" />

מבחינה לירית, "What It Feels Like for a Girl" מדבר על היחס של החברה כלפי נשים ועל מיתוסים ותוויות שיש כלפי נשים. בניסיון להדגיש את המסר הפמיניסטי שלו, הוא נפתח בקטע מתוך נאום של השחקנית הצרפתייה שארלוט גינסבורג אותו אמרה בסרט (1993).<ref></ref>

== ביקורת והצלחה ==
מבחינה מסחרית, השיר זכה להצלחה בעולם כאשר הגיע למקום השמיני באירופה הוט 100, השני בקנדה הוט 100, החמש-עשרה בניו זילנד והשישי במצעד הסינגלים האוסטרלי. בארצות הברית הצלחתו הייתה מתונה, כאשר הגיע למקום ה-23 במצעד הבילבורד הוט 100. עם זאת, הגיע למקום הראשון במצעד שירי הדאנס קלאב.

השיר זכה לביקורות חיוביות רבות ממבקרי המוזיקה שכינו אותו כגולת הכותרת של Music. בנוסף לכך, הם טענו שזה אחד מהשירים הבוגרים ביותר שלה מבחינה מוזיקלית.

== וידאו קליפ ==
הווידאו קליפ של "What It Feels Like for a Girl" בוים על ידי בעלה לשעבר של מדונה, גאי ריצ'י והופץ במרץ 2001. בקליפ ניתן לראותה כשהיא חוטפת אישה מבוגרת ויוצאת איתה למסע של סדרת פשעים. הקליפ זכה לביקורות שליליות והוא הואשם במסרים של התעללות ואלימות, מה שגרם ל-MTV לאסור אותו לשידור לפני השעה 7 בערב.

הקליפ הופץ גם בפורמטים של DVD ו-VHS ונמכר בלמעלה מ-6,200 עותקים בשבוע הראשון שלו, מה שהביא לשבירת שיא גינס.

== הופעה ==
"What It Feels Like for a Girl" בוצע בסיבוב ההופעות "Drowned World Tour" ובנוסף, זכה לגרסת כיסוי על ידי הקאסט של הסדרה Glee.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000^
|-
!ארצות הברית (RIAA)<ref></ref>
|
|17,000
|-
!הממלכה המאוחדת (BPI)<ref></ref>
|
|86,771
|-
! colspan="3" |סיכום
|-
!בכל העולם
|
|580,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2000
קטגוריה:סינגלים מ-2001
קטגוריה:שירי מדונה
קטגוריה:אלבומי וידאו של מדונה
קטגוריה:שירים באנגלית
קטגוריה:שירים שנכתבו על ידי גאי סיגסוורת'
קטגוריה:שירים שנכתבו על ידי דייוויד טורן
קטגוריה:שירים שנכתבו על ידי מדונה
קטגוריה:שירים שהופקו על ידי גאי סיגסוורת'
קטגוריה:שירים שהופקו על ידי מדונה
קטגוריה:שירים שהופקו על ידי ספייק סטנט
קטגוריה:וידאו קליפים מעוררי מחלוקות
קטגוריה:שירים עם נושאים פמיניסטיים
קטגוריה:בלדות משנות ה-2000
קטגוריה:בלדות סינת'-פופ
קטגוריה:סינגלים שהגיעו למקום הראשון בספרד
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
היינריך העשרים ושנים, נסיך רויס-גרייץ

היינריך העשרים ושנים, נסיך רויס-גרייץ (בגרמנית: Heinrich XXII, Fürst Reuß zu Greiz; 28 במרץ 1846 - 19 באפריל 1902), היה נסיך רויס-גרייץ בין השנים 1859–1902.

==ביוגרפיה==
היינריך נולד ב-28 במרץ 1846 בעיר גרייץ, להיינריך העשרים, נסיך רויס-גרייץ ולקרולינה, נסיכת הסן-הומבורג, בתם של גוסטב, רוזן הסן-הומבורג ולואיזה, נסיכת אנהלט-דסאו. בשנת 1859 מת אביו היינריך העשרים, נסיך רויס-גרייץ, והיינריך ירש את נחלותיו ותאריו. מכיוון שהיה קטין שלטה אמו קרולינה, נסיכת הסן-הומבורג כעוצרת הנסיכות עד לבגרותו. אמו, שהייתה בתו של גנרל אוסטרי ואשתו של קצין אוסטרי, שנאה את פרוסיה, ובשל כך הצטרפה במלחמת אוסטריה–פרוסיה לצד אוסטריה. עד מהרה נכבשה נסיכות רויס-גרייץ על ידי הצבא הפרוסי, ונשארה תחת כוחות כיבוש עד לאחר תשלום של 100,000 טאלרים.

ב-28 במרץ 1867 נטל היינריך את מושכות השלטון לידיו, ומיד לאחר מכן העניק לנסיכות את החוקה הראשונה שלה. כמו הוריו נשאר היינריך אנטי פרוסי כל ימיו, ודחה שוב ושוב את הצעדים הפרוסיים כקולטורקמפף ונישואים אזרחיים. היינריך, כמו גם נתיניו ברויס, סירב לקבל את העובדה שלקיסרי גרמניה מבית הוהנצולרן יש עדיפות על פני בתי מלוכה אחרים, וכשנשאל על יחסיו עם הקיסר, היה היינריך פשוט משיב כי הם "הם בעלי ברית להגנה משותפת של הפדרציה הגרמנית". היינריך לא פספס שום הזדמנות להראות את סלידתו מהקיסר, וסירב לאפשר את הקמתו של כל זכר לקיסר וילהלם הראשון, סבו האהוב של וילהלם השני. היינריך גם סירב להתיר הפגנת אבל, רשמית או פרטית, בעת מותם של הקיסרים וילהלם הראשון ופרידריך השלישי, ואף אסר על כל חגיגה של ימי השנה לניצחונות הגרמנים בשנת 1870. על אף שנאתו הגדולה לפרוסיה, היה היינריך מפקד הגדוד השני ברגימנט הרגלים ה-96 (תורינגיה ה-7, החזיק בדרגת גנרל חיל הרגלים בצבא הפרוסי, ואף עוטר בעיטור מסדר העיט השחור בשנת 1892.

היינריך היה עשיר מאוד, שכן חלקו הגדול של השטח ששלט בו היה רכושו הפרטי. בסוף שלטונו, התגוררו ברויס-גרייץ פחות מ-70,000 אנשים, והיא השתרעה על שטח של 122 קילומטרים רבועים. ב-19 באפריל 1902 מת היינריך בגרייץ, ובנו היינריך העשרים וארבעה, נסיך רויס גרייץ עלה לשלטון במקומו.

==משפחתו==
ב-8 באוקטובר 1872 התחתן היינריך עם אידה, נסיכת שאומבורג-ליפה, בתם של אדולף הראשון, נסיך שאומבורג-ליפה והרמינה, נסיכת ולדק ופירמונט, ממנה נולדו לו חמישה ילדים:
* היינריך העשרים וארבעה, נסיך רויס גרייץ (1878-1927)
* אמה, נסיכת רויס-גרייץ (1881-1961), התחתנה עם הרוזן אריך פון אהרנבורג
* מריה, נסיכת רויס-גרייץ (1882-1942), התחתנה עם הברון פרדיננד מגנאגוני
* קרולינה, נסיכת רויס-גרייץ (1884-1905), התחתנה עם וילהלם ארנסט, הדוכס הגדול של סקסוניה-ויימאר-אייזנך
* הרמינה, נסיכת רויס-גרייץ (1887-1947), התחתנה עם יוהאן, נסיך שנאייך-קרולאט, ולאחריו התחתנה עם וילהלם השני, קיסר גרמניה
* אידה, נסיכת רויס-גרייץ (1891-1977), התחתנה עם כריסטוף מרטין השלישי, נסיך שטולברג-רוסלה

== אילן יוחסין ==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1846
קטגוריה:גרמנים שנפטרו ב-1902
קרחון אדיסטו (חוף בורכגרווינק)

קרחון אדיסטו (באנגלית: Edisto Glacier) הוא קרחון הזורם לכיוון צפון מזרח בין האי פלסייט לבין רכס רדקאסל, ונשפך לראשו של מפרצון אדיסטו. 

גובהו של הקרחון 48 מטרים מעל פני הים.
==היסטוריה==
שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, על שם אוניית צי ארצות הברית USS אדיסטו, שהייתה כלי השייט הראשון שהגיע לאזור.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:4311 קרחון אדיסטו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=456 קרחון אדיסטו] באתר הגאזט האנטארקטי של ממשלת אוסטרליה
* [https://www.researchgate.net/figure/Map-of-the-Edisto-and-Tucker-Inlet-region-showing-main-topographic-and-geomorphological_fig1_287685623 מפה טופוגרפית של קרחון אדיסטו]

== הערות שוליים ==

אדיסטו
אדיסטו
קטגוריה:ערכים עם קואורדינטות
אמרוד טוביה

אמרוד טוביה (באנגלית: Emeraude Toubia; נולדה ב-1 במרץ 1989) היא שחקנית ודוגמנית אמריקאית ילידת-קנדה. מוכרת בעיקר בשל תפקידה כאיזבל לייטווד בסדרת הטלוויזיה "ציידי הצללים" ברשת Freeform.

== ביוגרפיה ==
טוביה נולדה במונטריאול, קוויבק שבקנדה, וגדלה בבראונסוויל, טקסס שבארצות הברית כבת יחידה. אמה, מירטה סוניה (לבית סוליס), היא ילידת סיודד ויקטוריה, מקסיקו. אביה היה אמריקאי-לבנוני. סבה וסבתה מצד אביה היו מצפון לבנון.

מאז נעוריה השתתפה בתחרויות יופי, ואף זכתה בשלוש תחרויות מקומיות.

== קריירה ==
בשנת 1999, בגיל 10, טוביה ביצעה את תפקיד המשחק הראשון שלה בסדרת הילדים "El Mundo de los Niños".

בגיל 12 טוביה החלה לשחק בתוכנית "Tu Desayuno Alegre", עד לגיל 26 המשיכה טוביה לשחק בתוכנית למשך כ-14 שנים,. בשנת 2010 הגיעה לחצי-הגמר בתחרות היופי, "מיס טקסס ארצות הברית". בשנת 2013 בנוסף להשתתפותה בתוכנית Tu Desayuno" Alegre" החלה להשתתף בסדרת הנוער המקסיקנית "En mi cuadra nada cuadra", בהמשך בשנת 2014 טוביה ממשיכה בתחום המשחק והשתתפה בטלנובלה הוונצואלית "אם רק תסתובב" בתפקיד של סטפני קארם.

בשנת 2016 החלה לשחק את דמותה של איזבל לייטווד בסדרת הפנטזיה האמריקאית "ציידי הצללים" של רשת Freeform, לצדם של קתרין מקנמרה, אייזיאה מוסטפא והארי שום ג'וניור. הסדרה בוטלה ב-2019, לאחר 3 עונות. על תפקידה בסדרה זו, טוביה הייתה מועמדת לפרסי בחירת הנוער בקטגוריית שחקנית מצטיינת בסדרת פנטזיה לשנים 2017 ו-2018, אך לבסוף קתרינה גרהאם מ"יומני הערפד" זכתה בפרס, ומילי בובי בראון מ"דברים מוזרים" זכתה שנה לאחר מכן.

== חיים אישיים ==
בשנת 2011 טוביה החלה בזוגיות עם המוזיקאי האמריקאי-דומיניקני פרינס רויס. הם נישאו בסן מיגל דה איינדה, מקסיקו ב-30 בנובמבר 2018. הם מתגוררים בסטודיו סיטי, לוס אנג'לס.

היא דוברת ספרדית מגיל קטן בצורה שוטפת, אך אנגלית היא שפת האם שלה.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|Tattooed Love
|אזמרלדה
|
|-
| rowspan="2" |TBA
|Ballad of a Hustler
|קארן
|
|-
|Like It Used to Be
|סופיה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2010
|אורורה
|פקידת קבלה
|פרק: "Gran lanzamiento"
|-
|2013
|11-11: En mi cuadra nada cuadra
|אליזבת'
|75 פרקים
|-
| rowspan="2" |2014
|Cosita linda
|דולסה רילקון
|פרק: "Conoce en la perfumeria"
|-
|אם רק תסתובב
|סטפניה קארהם
|29 פרקים
|-
|2016–2019
|ציידי הצללים
|איזבל סופיה "איזי" לייטווד
|תפקיד ראשי (3 עונות); 55 פרקים
|-
|2019
|Love in the Sun
|אלנה
|סרט טלוויזיה של הולמרק
|-
|2021
|Holiday in Santa Fe
|בלינדה סוייר
|סרט טלוויזיה של Lifetime
|-
|2021–2023
|באהבה
|לילי דיאז
|תפקיד ראשי (2 עונות); 11 פרקים
|}

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:אמריקאים ממוצא לבנוני
קטגוריה:אמריקאיות ממוצא מקסיקני
קטגוריה:משתתפות בתחרויות יופי אמריקאיות
קטגוריה:משתתפות בתחרות מיס טקסס ארצות הברית
קטגוריה:מהגרות מקנדה לארצות הברית
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
קטגוריה:קנדיות שנולדו ב-1989
קטגוריה:קנדים שנולדו ב-1989
קרחון אדיסטו (ארץ המלכה מרי)

קרחון אדיסטו (באנגלית: Edisto Glacier) הוא קרחון באזור ארץ המלכה מרי שבאנטארקטיקה. הקרחון זורם מקרחון סקוט.

גובהו של הקרחון 5 מטרים מעל פני הים.

==היסטוריה==
הקרחון התגלה על ידי תצלומי אוויר שנערכו על ידי צי ארצות הברית במהלך מבצע קפיצה גבוהה בין השנים 1946–1947. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם תעלת אדיסטו הסמוכה.

==קישורים חיצוניים==
* [https://data.aad.gov.au/aadc/gaz/scar/search_names_action.cfm?search_text=4077&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אידסטו] באתר גאזט SCAR של ממשלת אוסטרליה
* [http://www.geonames.org/6632567/edisto%20glacier.html תצלום לוויין של אזור הקרחון]

== הערות שוליים ==

אדיסטו (ארץ המלכה מרי)
קטגוריה:ערכים עם קואורדינטות
חברת המטלורגיה של הרי אורל

חברת המטלורגיה של הרי אורל (ברוסית: Ура́льская го́рно-металлурги́ческая компа́ния, בראשי תיבות УГМК) היא חברת כרייה רוסית, המהווה ליצרנית הגדולה ביותר של נחושת ברוסיה והתשיעית בגודלה בעולם. מטה החברה נמצא בעיר פישמה עילית בסברדלובסק.
== היסטוריה ==
החברה הוקמה כחברת החזקות, הכוללת כ-50 חברות בענף הכרייה, והמטלורגיה, ייצור מכונות בניין, בנייה, חקלאות ותקשורת ב-12 אזורים ברוסיה, צ'כיה וליטא, שהוקם ב-7 באוקטובר 1999, על בסיס מפעל של אורלאלקטרומד. ב-20 באוקטובר 1999 הונפקה תעודת רישום ממלכתית של חברת המניות המשולבת.

== בעלות וניהול ==
הבעלים של החברה הם: נשיא החברה איסקנדר מחמודוב (המחזיק ב-50,0004% ממניות החברה), המנכ"ל אנדריי קוזיצין (המחזיק ב-34,9996%), המנהל המסחרי איגור קודריאשין (7,5%), מנכ"ל בית מסחר UGMK" אדוארד צ'וחלבוב (7,5%).

== ספונסר ==
החברה מממנת מספר קבוצות ספורט, ביניהן קבוצת כדורסל הנשים אוגמ"ק יקטרינבורג שאף נקראת על שם החברה וקבוצת ההוקי קרח אבטומוביליסט יקטרינבורג.

== קישורים חיצוניים ==

* .

== הערות שוליים ==

קטגוריה:כרייה
קטגוריה:מטלורגיה
קטגוריה:חברות החזקות רוסיות
קטגוריה:חברות רוסיות
קרחון בייקר (אנטארקטיקה)

קרחון בייקר (באנגלית: Baker Glacier) הוא קרחון קטן המהווה יובל של קרחון וייטהול, ונשפך אליו צפונית לגבעת מרטין, בהרי ויקטורי, בארץ ויקטוריה שבאנטארקטיקה.

גובהו של הקרחון 699 מטרים מעל פני הים.

== היסטוריה ==
=== גילוי ומיפוי הקרחון ===
הקרחון מופה לראשונה על ידי הסקר הגאולוגי של ארצות הברית, באמצעות משלחות סקר ותצלומי אוויר שבוצעו על ידי צי ארצות הברית בין השנים 1960–1962. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ג'ון ר. בייקר, ביולוג בתחנת כף האלט בין השנים 1967–1969.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:867 קרחון בייקר] באתר הסקר הגאולוגי של ארצות הברית
* [https://geographic.org/geographic_names/antname.php?uni=867&fid=antgeo_102 תצלום לוויין של הקרחון]

== הערות שוליים ==

בייקר
בייקר
קטגוריה:ערכים עם קואורדינטות
בית כנסת תפארת ישראל ע"ש עגנון

קבוצה של רבני רוסיה לפני בית הכנסת בסביבות שנת 1938
השומר נתן גלס על משמרתו בבית הכנסת, ראשית שנות ה-40
בית כנסת תפארת ישראל ע"ש עגנון הוא בית כנסת השוכן בפסגת שכונת תלפיות בירושלים.
== היסטוריה ==
בתוכניות המקוריות הועיד קאופמן את המקום לבניית אקדמיה לאמנות, אך יועד המקום הוסב לבית כנסת. בראשית שנות ה-30 הקדישה הגברת שרה צ'רנובה את ביתה לבית כנסת לשכונת תלפיות. אולם ועד השכונה החליט שהבית אינו מתאים לשמש כבית כנסת ומכר אותו תמורת 700 לא"י ששימשו להקמת בית כנסת בשכונה. עד אוקטובר 1934 נאספו עוד 800 לא"י מתושבי השכונה.

ב-2 בדצמבר 1934 התקיים מעמד הנחת אבן פינה לבית הכנסת בהשתתפות הרבנים הראשיים, הרב קוק והרב יעקב מאיר. מתכנן המבנה היה ר. פרידמן מחיפה. תוכנית בית הכנסת כללה אולם גדול עם 500 מקומות, מהם 150 לנשים, ואולם שני קטן יותר. בית הכנסת היה גדול בהרבה מצורכי התושבים בתלפיות ולדברי קלויזנר בנאומו בעת הנחת אבן הפינה, שבית הכנסת הגדול הוא "אות ומופת שהשכונה תגדל ותורחב ותתפשט ותגיע עד רמת רחל ועד בית לחם".

בניית בית הכנסת התקדמה במהירות בשנת 1935 ובאוקטובר 1935, במהלך חול המועד סוכות, נערך במבנה בית הכנסת חגיגת שמחת בית השואבה. בדצמבר 1937 ביקר בבית הכנסת מ"מ מושל מחוז ירושלים.

עד שנת 1939 הושקעו בבית הכנסת כ-6000 לא"י, אולם חסרו כספים להשלמתו. ביוני 1939 טרם הושלם בניית בית הכנסת ובינתיים השתמשו תושבי תלפיות בצריף העץ שב"חורשה". מרדכי כספי הודיע שנעשים מאמצים להשלים את בית הכנסת. עם פרוץ מלחמת העולם השנייה, הוחרם המבנה הבלתי גמור על ידי הבריטים, שהשתמשו בו כמחסן נשק. תמונות מן התקופה מציגות חיילים יהודים בשרות הצבא הבריטי, השומרים על המבנה, ובד בד מתיידדים עם תושבי השכונה.

ב-1948 עזבו הבריטים את ארץ ישראל, אך רבים מתושבי השכונה ברחו מפחד המלחמה, ומפני הקִרבה לגבול. עקב כך לא התקיימו כמעט תפילות בבית הכנסת, והמבנה הושכר לאוניברסיטה העברית. זו הפכה את המבנה הנטוש למחסן, ששימשהּ עד שנות ה-60, ואז העבירה את המבנה לרשות העירייה. מעשה זה הוביל לסכסוך בעלות בין העירייה ובין יושבי תלפיות, שבראשם עמדו מרדכי כספי וש"י עגנון. הדבר הגיע עד לבית משפט, שפסק לטובת אנשי השכונה. העירייה נאלצה לשפץ את המבנה על חשבונה. בפברואר 1970 הודיע ראש העיר, טדי קולק שבית הכנסת יושלם וייקרא על שמו של ש"י עגנון. החלטה רשמית על כך נתקבלה במועצת העירייה ב-15 במרץ 1970. בשנות ה-70 נחנך בית הכנסת מחדש בתהלוכת ספרי תורה שהובאו מהצריף הישן. בשל מעורבותו של עגנון ב"גאולת" בית הכנסת, ובשל העובדה שהתפלל בו בקביעות, מכנים יושבי תלפיות את בית הכנסת בשמו. אף על פי שבתלפיות פועלים לא מעט בתי כנסת, נחשב בית כנסת ש"י עגנון לבית הכנסת המרכזי.

==קישורים חיצוניים==

*

==הערות שוליים==

תפארת ישראל ע"ש עגנון
קטגוריה:תלפיות
קטגוריה:ש"י עגנון
גיניפורט הקדוש

גיניפורט הקדוש (בצרפתית: Saint Guinefort) היה כלב צייד שחי בדרום צרפת בקרבת העיר ליון, בסביבות המאה ה-13, ולאחר מותו הוכר בתור קדוש נוצרי עממי. על פי האמונה המקומית, ביצע גיניפורט נסים רבים לאחר מותו ובמקום קבורתו הפך לאתר עלייה לרגל מפורסם בדרום צרפת. פולחנו נותר בדרום צרפת עד ראשית המאה ה-20.
גיניפורט מעולם לא הוכר בתור קדוש נוצרי רשמי של הכנסייה הנוצרית.

==האגדה==
גיניפורט הקדוש היא אגדה מימי הביניים שהתפתחה במאה ה-13 על בסיס המוטיב של "הכלב הנאמן", בדומה לאגדת הכלב גרלט הוולשית. אזי, על פי האגדה העממית, גיניפורט היה כלבו של אביר החי בטירה סמוכה לעיר ליון שבדרום צרפת. האביר יצא לצוד, והותיר את בנו הפעוט להשגחתו של כלבו הנאמן. כשחזר האביר, מצא בחדר הילדים הרוס, בלי למצוא את בנו מלבד גיניפורט הכלב, המקבל את פני אדונו. האביר חשב כי כלבו אכל את ילדיו ולכן הרג אותו. אך לפתע האביר מצא את בנו הבוכה, אשר לידו מונחת גופה של נחש ארסי. האב הבין את טעותו, כי הרג את הכלב התמים שרק הציל את בנו מידי הנחש ולכן ביחד עם משפחתו הם החליטו לקבור את הכלב ליד באר המים שמחוץ לטירה ועל גופו הם ערמו אבנים בתור מצבת זיכרון, שהפכה במהרה למזבח לכבודו. בד-בבד עם השנים החלו מקומיים רבים לטעון, כי קברו של הכלב מבצע נסים ומביא הגנה על תינוקות. ולכן, היו נוהגים משפחות רבות להשאיר את תינוקותיהם החולים באתר הקבורה, מתוך תקווה לנס שיתבצע והתינוק ירפא בזכות תפילתו של הכלב.

פולחנו של גיניפורט הכלב התפתח מאוד במרוצת השנים, והפך למוקד פולחן מוכר בדרום צרפת. משכן הקבורה של הכלב היה מקום כינוס להורים ותינוקות בני יום, אשר חיפוש עזרה לרך הנולד והגנה מפני שדים, רוחות רעות ומהשטן. ולכן, טקסים שונים נערכו במקום בשמו של הקדוש, והוא היה מקום נוח למצוא פתרונות שונים, למצוקת חייהם של אנשים רבים בני התקופה במיוחד בנושאי ינקות וילדה. ולכן טקסים שונים נערכו בשמו של הקדוש כמו למשל: הדלקת נרות, הבאת בגדיו של הילד וכן גם תפילות, מתן מנחות ויוצא בזה. היו רק חלק קטן מהטקסים שהתקיימו במשך מאות שנים בדרום צרפת לכבוד הכלב הקודש. ברם, אף על התפוצה הרחבה של פולחן גיניפורט, הוא מעולם לא הוכר בידי הכנסייה הקתולית כקדוש רשמי ונותר במעמד של קדוש עממי. בימי הרפורמציה הפרוטסטנטית גונה פולחנו של גיניפורט באשמת עבודת אלילים בפולחן הקתולי ופגיעה בטהרת של הנצרות. אומנם, למרות זאת, פולחנו המשיך להתקיים באופן לא רשמי עד שנת 1930.

==דוגמאות נוספות==
[[כריסטופורוס הקדוש|251x251px]]
בנצרות גיניפורט הקדוש אינו הקדוש היחיד שדמותו היא של בעל חיים. ניתן לראות דמויות נוספות בעלות מאפיינם כלביים בייחוד כמו למשל כריסטופורוס הקדוש שעל-פי האמונה בכנסייה האורתודוקסית היה בעל ראש של כלב. כמו כן, גם בנצרות הקתולית ידוע כי לדמותו של רוכוס הקדוש מצורף תמיד כלב הנחייה שלו, אשר ליקק את פצעי המגפה בה הוא לקה ולכן זכה אף הוא לקדושה.

==ביבליוגרפיה==
* [http://www.dogster.com/lifestyle/st-guinefort-greyhound-saint-dog-13th-century-france זוכרים את גיניפורט הכלב הקדוש]
*[https://web.archive.org/web/20180330231133/http://www.beyond-the-pale.co.uk/dogsaints.htm Holy Dogs and Dog-Headed Saints]
*[http://www.thegreyhoundsaint.com The Greyhound Saint]
* (the source text for the story)
*

==ראו גם==
* כריסטופורוס הקדוש
* אנוביס
* רוכוס הקדוש
* גלרט

==קישורים חיצוניים==

==הערות שוליים==

קטגוריה:היסטוריה של הנצרות
קטגוריה:כלבים מפורסמים
כאשר נפגשנו לראשונה

כאשר נפגשנו לראשונה (באנגלית: When We First Met) הוא סרט מסוגת קומדיה-רומנטית שבויים על ידי ארי סנדל ונכתב על ידי ג'וש ויטנגטון. הסרט יצא לאור על ידי נטפליקס ב 9 בפברואר 2018. בסרט שולבו שירים של מיכל טאובר.

== עלילה ==
נואה (אדם דווין) מבלה לילה מושלם עם אייברי (אלכסנדרה דדריו), נערת החלומות שלו, אבל מבחינתה הם חברים בלבד. כעבור שלוש שנים היא נישאת לאית'ן (רובי אמל). נואה תוהה מה עשה לא בסדר, עד שזכה בהזדמנות לחזור בזמן באמצעות תא צילום, ולשנות את הלילה בו נפגשו שוב ושוב במטרה לתקן את העתיד, אך לא יודע שדבר זה עלול לשנות באופן מוחלט את עתידו הלא נודע.

== שחקנים ==
*אדם דווין - נואה אשבי
*אלכסנדרה דדריו - אייברי מרטין
*שלי הניג - קארי גריי
*אנדרו בקלור - מקס
*רובי אמל - אית'ן

== קישורים חיצוניים ==

==הערות שוליים==

קטגוריה:נטפליקס: סרטים
קטגוריה:סרטי קומדיה אמריקאיים
קטגוריה:סרטי לולאת זמן
למנה חוטמנית

למנה חוטמנית או עַמְלֵץ חוטמני (שם מדעי: Lamna nasus) הוא מין של כריש גדול ממשפחת העמלציים.

מין זה הוא קרוב לכריש הסלמון החי בצפון האוקיינוס השקט. הוא חי בצפון האוקיינוס האטלנטי וגם בחצי הכדור הדרומי בעל האוקיינוסים. הוא נפוץ באוקיינוסים ממוזגים ועמוקים.

הכריש מגיע לאורך ולמשקל 135 ק"ג בממוצע. נמצאו גם כרישים באורך ובמשקל של 230 ק"ג. הוא בעל חוטם מוארך ויש לו שיניים חדות. צבע הגוף אפור בהיר. בדומה לעמלציים אחרים ללמנה החוטמנית יכולת לשמור על טמפרטורת גוף גבוהה מזו של המים בסביבתה וזאת בשונה ממרבית הדגים ומבעלי דם קר אחרים.

הכריש טורף דגים גדולים החיים באוקיינוס כמו מליחים, סרדיניים, צלופחוליים וכן מדיונונים ורכיכות. הוא לא יהסס גם לטרוף כרישים קטנים יותר.

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:עמלציים
קטגוריה:דגי האוקיינוס האטלנטי
קטגוריה:דגי האוקיינוס הדרומי
קטגוריה:מגה-פאונה של האוקיינוס האטלנטי
קטגוריה:מגה-פאונה של האוקיינוס הדרומי
פסגת אולדריג'

פסגת אולדריג (באנגלית: Aldridge Peak) היא פסגה על רכס הרים בין קרחון הירפילד וקרחון טרפלגר, בהרי ויקטורי שלחוף בורכגרווינק באנטארקטיקה.

גובהה של הפסגה 2,290 מטרים מעל פני הים.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית באמצעות סקרי מחקר ותצלומי אוויר שבוצעו על ידי צי ארצות הברית בין השנים 1960–1962.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים, והיא נקראת על שם ג'יימס א. אולדריג', שהיה עוזר מכונאי מטוסים בטייסת חיל הים האמריקאי VX-6 ששהתה בתחנת מקמרדו בשנת 1967.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:216 פסגת אולדריג'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121675 פסגת אולדריג'] באתר הגאזט האנטארקטי של ממשלת אוסטרליה
* [https://peakvisor.com/peak/aldridge-peak.html ההרים הנשקפים מפסגת אולדריג'] באתר peakvisor
* [https://geographic.org/geographic_names/antname.php?uni=216&fid=antgeo_101 תצלום לוויין של פסגת אולדריג']
* [http://distancebetween.info/aldridge_peak מחשבון מרחקים - המרחק מפסגת אולדריג' לאתרים סמוכים]
* [https://meteobox.com/antarctica/aldridge-peak/long-term-forecast/ תחזית מזג אוויר עדכנית עבור פסגת אולדריג']

==הערות שוליים==

אולדריג'
קטגוריה:ערכים עם קואורדינטות
קטגוריה:חוף בורכגרווינק
למנה

למנה (שם מדעי: Lamna) הוא סוג של כרישים ממשפחת העמלציים, הקרובים לעמלץ הלבן.

== מאפיינים ==
רוב בני סוג זה נכחדו וכיום יש רק שני מינים קיימים. כריש הסלמון החי בצפון האוקיינוס השקט ולמנה חוטמנית שחיה בצפון האוקיינוס האטלנטי ובאוקיינוסים הדרומיים.

בני הסוג הם כרישים גדולים, בעלי חוטם גדול ובעלי שיניים גדולות והם בעלי יכולת לשמור על טמפרטורה גבוהה מזו של המים וכך לשחות באוקיינוסים ממוזגים.

הם ניזונים בעיקר מלהקות דגים שהם מוצאים באוקיינוס.

==מינים==
* למנה חוטמנית (Lamna nasus) 
* כריש הסלמון (Lamna ditropis)

מינים שנכחדו:
* Lamna attenuata
* Lamna carinata
* Lamna hectori
* Lamna marginalis
* Lamna obliqua
* Lamna quinquelateralis
* Lamna trigeri
* Lamna trigonata

==קישורים חיצוניים==

* 

קטגוריה:בעלי חיים שתוארו ב-1816
קטגוריה:עמלציים
קטגוריה:טקסונים שתוארו בידי ז'ורז' קיווייה
הרי ויקטורי

הרי ויקטורי (באנגלית: Victory Mountains) הם רכס הרים בארץ ויקטוריה שבאנטארקטיקה.

אורכו של הרכס ב-160 קילומטרים, ורוחבו 80 קילומטרים. קצות הרכס הם קרחון מרינר, קרחון טאקר וים רוס.

הר רידולס מגיע לגובה של מעל 3,000 מ'.

== היסטוריה ==

אזור ההרים הקרוב לים רוס התגלה ומופה על ידי משלחות המחקר של רוס, בורשקרווינק, סקוט ושקלטון.

מיפוי אזור מרכז ההרים בוצע באמצעות תצלומי אוויר של צי ארצות הברית, ומשלחות סקר של ניו זילנד וארצות הברית בין השנים 1950 ו-1960.

שם הרכס ניתן לו על ידי משלחת הסקר הגאולוגי האנטארקטי של ניו זילנד בגלל קרבת ההרים להרי האדמירליות - והקשר לניצחונות הימיים של הצי המלכותי הבריטי.

== אתרים עיקריים בהרי ויקטורי ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16041 הרי ויקטורי] באתר הסקר הגאולוגי של ארצות הברית
* [http://adam.antarcticanz.govt.nz/nodes/view/21940 הרי ויקטורי] באתר הגאזט האנטארקטי של ממשלת ניו זילנד
* [http://www.peakbagger.com/range.aspx?rid=8105 הרי ויקטורי] מידע באתר peakbagger
* [https://geographic.org/geographic_names/antname.php?uni=16041&fid=antgeo_124 תצלום לוויין של הרי ויקטורי]
* [https://www.meteoblue.com/en/weather/forecast/modelclimate/victory-mountains_antarctica_6627537 תחזית מזג אוויר עדכנית והיסטורית עבור הרי ויקטורי]

==הערות שוליים==

ויקטורי
קטגוריה:חוף בורכגרווינק
קרכרודון

קרכרודון (שם מדעי: Carcharodon; מילולית: "שן חדה/משוננת") הוא סוג של דגי סחוס גדולים ממשפחת העמלציים, הכולל כיום מין אחד - עמלץ לבן, הקרוי גם קרחה לבנה, שהוא הדג הטורף הגדול בעולם והקטלני ביותר לאדם.

העמלץ הוא הכריש הגדול ביותר כיום, לאחר המינים כריש לווייתני, כריש ענק וכריש גדול-פה והוא מגיע לאורך של מעל שישה מטרים ולמשקל של עד שלוש טונות. הוא בעל לסתות חזקות עם שיניים משוננות ביותר. מבנה זה נותן לכריש עוצמת נשיכה חזקה יותר מכל חיה אחרת למעט כמה תנינאים.

הסוג קרכרודון קיים כבר מהמיוקן, לפני 16 מיליון שנה, אך רוב המינים שהיו בסוג נכחדו, למעט העמלץ הלבן.

==מינים==
* עמלץ לבן (Carcharodon carcharias)

מינים נכחדים מהסוג:
* Carcharodon angustidens
* Carcharodon auriculatus
* Carcharodon hubbelli
* Carcharodon orientalis
* Carcharodon sokolowi
* Carcharodon subauriculatus
* Carcharodon turgidus

המגלודון (Carcharodon megalodon) שהיה גדול הדגים מעולם, באורך אפשרי של 16 עד 28 מטרים ומשקל מוערך של כ-47 טונות נחשב לעיתים לשייך לסוג זה, עם זאת, חוקרים מסוימים רואים בו מין בסוג Carcharocles שבמשפחת האוטודונטיים הנכחדת. ישנם דעות תומכות לכאן ולכאן.

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי אנדרו סמית
קטגוריה:עמלציים
נאסריה

נַאסֶרִיָה (בערבית: الناصرية; תעתיק מדויק: אלנאצריה) היא עיר הבירה של מחוז ד'י קאר שבדרום-מזרח עיראק. העיר ממוקנת על גדות נהר הפרת כ-310 ק"מ מדרום-מזרח לבירה בגדאד בסמוך לחורבות העיר העתיקה אור. לפי אומדן רשמי מתאריך 1 ביולי 2018 אוכלוסיית העיר מונה 558,446 בני אדם, רובם מוסלמים שיעים. בעבר התקיים בעיר מגוון דתי רחב שהורכב ממוסלמים, מנדעים ויהודים.

במוזיאוני העיר ישנם פרטים ארכאולוגיים רבים מתקופות שומר, אשור, בבל ובית עבאס.

== היסטוריה ==
העיר נוסדה בשנת 1872 בזמן השלטון העות'מאני, ובאותה השנה נהפכה למרכז תחבורה ומסחר חשוב ולמרכזו המנהלי של המחוז. בתחילת המאה העשרים התגוררו בעיר כ-10,000 נפש. רוב תושביה היו ערבים מוסלמים שיעים, אם כי התגוררו בעיר גם כ-1,000 ערבים מוסלמים סונים, 300 מנדעים, 300 פרסים, 200 אתיופים, 150 יהודים, 50 טורקמנים, 50 כורדים ו-20 נוצרים מקומיים. הכלכלה המקומית שגשגה אודות לסחר עם בגדאד ובצרה. אמנם העיירה הכילה כ-600 בתי אבן בנויים היטב, אך רוב הבניינים והבתים נבנו מבוץ. העיר לא הייתה מוגנת על ידי חומה כמו ערים מרכזיות אחרות. ב-24 ביולי 1915 האימפריה הבריטית כבשה את נאסריה מידי העות'מאנים. בקרב על העיר נהרגו כ-400 הודים ובריטים, וכ-2,000 טורקים.

בשנות ה-30 החלה להתבסס באזור המפלגה הקומוניסטית העיראקית. בשנת 1991, במהלך מלחמת המפרץ נאסריה נכבשה על ידי הדיוויזיה המוטסת ה-101 והדיוויזיה המוטסת ה-82. בעקבות הנסיגה האמריקאית במרץ 1991, השתתפה האוכלוסייה השיעית בנאסריה במרד כנגד שלטונו של נשיא עיראק סדאם חוסיין. ההתקוממות דוכאה על ידי הצבא העיראקי, מה שגרם לאובדן כבד של חיים ונזק פיזי רב. רבים מתושבי נאסריה נטבחו בידי כוחות עיראק. בשנת 2003 התרחש בעיר אחד הקרבות הגדולים הראשונים במסגרת מלחמת עיראק בין צבא עיראק לחיל הנחתים של ארצות הברית, שבמהלכו נהרגו כ-32 אמריקאים ומאות עיראקים.

==קישורים חיצוניים==

==הערות שוליים==

קטגוריה:עיראק: ערים
קטגוריה:יישובים שהוקמו ב-1872
New Americana

New Americana (בעברית: אמריקה החדשה) הוא שיר מאת הזמרת האמריקאית הלסי. השיר יצא לאור ב-10 ביולי 2015 כסינגל השני מתוך אלבום האולפן הראשון של הלסי, Badlands.

הגרסה המקורית של השיר פורסמה לראשונה ב-31 במרץ 2014 באמצעות חשבון ה-SoundCloud הרשמי של הלסי להשמעה והורדה בחינם. הפרסום הרשמי של השיר היה ב-10 ביולי 2015 ובתאריך זה הוא יצא כסינגל השני מ-Badlands.<ref></ref>

== וידאו קליפ ==
ב-25 בספטמבר, הקליפ הרשמי הוצג לראשונה ב-MTV ופורסם בחשבון ה-Vevo ובערוץ היוטיוב של הלסי זמן קצר לאחר מכן.

=== תקציר ===
הקליפ נפתח בהקדמה של נוף הררי ובתחילתו שומעים את קולה של הלסי, שאמרה: "היינו קהילה, הם הפכו אותי למנהיגה שלהם גם כאשר מעולם לא ביקשתי להיות, אבל הברקים בעיניהם בישרו שאני צריכה להיות, כי לא חששתי ולא פחדתי מאיש". כשהשיר מתחיל להתנגן, הלסי מצטרפת בקליפ לקבוצת אמריקאים שבויים. לאחר מכן, חיילים מתפרצים באמצע ולוקחים את הלסי כשבויה מכיוון שקיבלו בשורה שהיא הייתה המנהיגה של קבוצת האמריקאים. לאחר מכן, גוררים אותה לכפר וקושרים אותה למדורה. שופכים עליה דלק והולסי מתחננת לעזרה ואף אחד לא מגיב ואז כשהחיילים באו להצית אותה באש, קבוצת האמריקאים מתפרצים באמצע, זורקים רימוני עשן ומשחררים את הולסי מהמדורה. לאחר שהלסי וקבוצת האמריקאים בורחים מהחיילים, הם בורחים מהכפר ויוצאים מהיער.

== הופעה וקידום ==
ב-25 באוגוסט 2015, הלסי הופיעה עם השיר בתוכנית "ג'ימי קימל לייב!". באוקטובר 2015, הופיעה עם השיר בתוכנית של סטיבן קולברט.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית
|פלטינה
|1,000,000
|-
!איטליה
|פלטינה
|50,000
|-
!אוסטרליה
|זהב
|35,000
|-
!ניו זילנד
|זהב
|15,000
|}

== קישורים חיצוניים ==

==הערות שוליים==

קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי הלסי
קטגוריה:שירי להט"ב
קטגוריה:שירים על ארצות הברית
קטגוריה:שירים על קנאביס
קטגוריה:שירים סאטיריים
קטגוריה:סינגלים בהוצאת אסטרלוורקס
קטגוריה:סינגלים בהוצאת קפיטול רקורדס
שפמנון אסייתי

שפמנון אסייתי (שם מדעי: Pangasianodon hypophthalmus) הוא מין של דג גדול מהמשפחה שפמנוני כריש שבסדרת השפמנונאים. הוא מצוי בנהרות של דרום-מזרח אסיה במקונג ובצ'או פראיה שבתאילנד.

דג זה הוא אחד מדגי המים המתוקים הגדולים בעולם. הוא קרוב לגדול שבשפמנונאים, שפמנון המקונג וגם נפוץ בקרבה גאוגרפית אליו. אורכו של הכריש 130 ס"מ ומשקלו עד 44 ק"ג. הוא בעל מבנה גוף דמוי-כריש, בדומה לבני משפחתו וזה מקור שמו האנגלי (Iridescent shark). צבעו כחול-אפור עם גוון בוהק.

דג זה שוכן במים של נהרות דרום-מזרח אסיה וגם בביצות שם הם חיים בקבוצות גדולות וניזונים מצמחייה ומהחי. הם טורפים רעבתנים של יצורים קטנים יותר.

דג זה מגודל לעיתים באקווריומים גדולים. דגי האקווריומים הם צעירים באורך 15-30 ס"מ וכשהם גדלים הם משוחררים בטבע. הם בעלי ראייה חלשה ועלולים להיתקע בזכוכית של האקווריום ולהיפצע.

הדג מצוי בסכנה בטבע עקב פגיעה בנהרות ועקב דיג יתר.

== קישורים חיצוניים ==

== הערות שוליים ==

קטגוריה:שפמנוני כריש
קטגוריה:מגה-פאונה של אירואסיה
קטגוריה:תאילנד: דגי מים מתוקים
פנגסיאנודון

פנגסיאנודון (שם מדעי: Pangasianodon) הוא סוג דגי גרם גדולים ממשפחת שפמנוני הכריש שהם הגדולים בבני סדרת השפמנונאים. בסוג זה 2 מינים החיים בנהרות דרום-מזרח אסיה.

בני סוג זה הם דגים בעלי מבנה גוף של כריש כמו שאר בני משפחתם. הם שוכני נהרות חמימים בתאילנד ובעיקר בנהר המקונג, אך מצויים בסכנת הכחדה עקב הפגיעה במים ועקב דיג יתר.

המין שפמנון המקונג הוא הגדול ביותר בבני סדרתו וגם הכבד שבדגי המים המתוקים ויכול להגיע לאורך 2.7 מ' ולמשקל 350 ק"ג.

==מינים==
*שפמנון אסייתי (Pangasianodon hypophthalmus)
*שפמנון המקונג (Pangasianodon gigas)

== קישורים חיצוניים ==

קטגוריה:שפמנוני כריש
אידה, נסיכת שאומבורג-ליפה

אידה, נסיכת שאומבורג-ליפה (בגרמנית: Adolf zu Schaumburg-Lippe; 28 ביולי 1852 – 28 בספטמבר 1891), הייתה אמה של הרמינה, נסיכת רויס-גרייץ, אשתו השנייה של וילהלם השני, קיסר גרמניה.

==ביוגרפיה==
אידה נולדה ב-28 ביולי 1852 בביקבורג שהשתייכה לנסיכות שאומבורג-ליפה, לאדולף הראשון, נסיך שאומבורג-ליפה ולהרמינה, נסיכת ולדק ופירמונט, בתם של גאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים. אידה ואחיה חונכו בפשטות רבה למרות מעמדם, והיא ידעה לבשל יותר מאשר נשים פשוטות ממנה. אידה הייתה מאוד משכילה, ונהגה לדון עם מלומדים על פילוסופיה ומדע.

ב-8 באוקטובר 1872 התחתנה אידה עם היינריך העשרים ושנים, נסיך רויס גרייץ, ממנו נולדו לה חמישה ילדים. אידה הייתה מאוד אהובה על נתיניה, אולם ב-28 בספטמבר 1891 היא מתה במפתיע בשלייץ בגיל 39.

==משפחתה==
ב-8 באוקטובר 1872 התחתנה אידה עם היינריך העשרים ושנים, נסיך רויס גרייץ, ממנו נולדו לה חמישה ילדים:
* היינריך העשרים וארבעה, נסיך רויס גרייץ (1878-1927)
* אמה, נסיכת רויס-גרייץ (1881-1961), התחתנה עם הרוזן אריך פון אהרנבורג
* מריה, נסיכת רויס-גרייץ (1882-1942), התחתנה עם הברון פרדיננד מגנאגוני
* קרולינה, נסיכת רויס-גרייץ (1884-1905), התחתנה עם וילהלם ארנסט, הדוכס הגדול של סקסוניה-ויימאר-אייזנך
* הרמינה, נסיכת רויס-גרייץ (1887-1947), התחתנה עם יוהאן, נסיך שנאייך-קרולאט, ולאחריו התחתנה וילהלם השני, קיסר גרמניה
* אידה, נסיכת רויס-גרייץ (1891-1977), התחתנה עם כריסטוף מרטין השלישי, נסיך שטולברג-רוסלה

== אילן יוחסין ==

==קישורים חיצוניים==

קטגוריה:נסיכות שאומבורג-ליפה
קטגוריה:ילידות 1852
קטגוריה:נפטרות ב-1891